**Marsvin i Middelfart – fra hvalfangst til verdensberømt forskning**

Tirsdag den 2/5-17 kl 19-21 i den store sal (Laden) på Hindsgavl Slot

Kom og oplev en spændende aften hvor du kan høre om de historiske marsvinefangster ved Middelfart, den marsvineforskning NATO startede i Middelfart i 1962 indtil i dag hvor dansk hvalforskning er verdensberømt for sine studier af marsvin.

19.00-19.05 Velkomst – Jonas Teilmann (Aarhus Universitet)

19.05-19.20 Peter Storm fra Marsvinelauget fortæller om den historiske fangst og hvordan laugets aktiviteter fortsætter idag.

19.20-19.35 Søren Andersen (leder af marsvinestationen i Strib) og Mats Amundin (tidligere studerende i Strib) fortæller om den første forskning på marsvin i Strib og hvad det gik ud på.

19.35-19.50 Lee Miller(Syddansk Universitet) - Fra Strib til Kerteminde - hvordan Fjord&Bælt/SDU’s overtog stafetten til et nyt forskningsniveau.

19.50-20.10 Pause

20.10-20.20 Magnus Wahlberg (Syddansk Universitet) - marsvins psyke og den tålmodige træning med at få dyrene til at samarbejde så vi kan lære deres sanser at kende.

20.20-20.30 Jakob Tougaard (Aarhus Universitet) - undervandslydens historie og hvordan det er blevet et af de vigtigste forskningsemner i de seneste år.

20.30-20.40 Signe Sveegaard (Aarhus Universitet) – Vilde marsvins vilde liv hjulpet på vej af den teknologiske udvikling.

20.40-20.50 Peter Teglberg (Aarhus Universitet) – Kom med ind i en helt ny verden med verdens mest avancerede datalogger på ryggen af et marsvin.

20.50-21.00 Siri Elmegaard (Aarhus Universitet) - Den nye generation af forskere viser vejen ind i hjertet på marsvinet.

Før foredragene kl 17:30-18:30 vil der være rundvisning for alle på Danmark nyeste forskningsskib ”Aurora” der ejes af Aarhus Universitet. Aurora ligger ved kajen i Gl. Havn, Middelfart.